
Sv. Franjo Asiški. 


Javio se bljeskom zvijezde sjajne 
Usred noći i oluje bijesne, 

Javio se glasom pjesme bajne,' 

Štono rajem bolnoj duši bljesne . 

Javio se, sav svijet zanio je 
Rajskom pjesmom rajske duše svoje. 

Zrake siplje kroz sve noći crne, 

Svijetom leti kao mila jeka. 

Tkogod k njemu suzne oči vrne, 

Svak ze snađe, duši nađe lijeka, 

On i našoj donio domaji, 

Čim da svoju bolnu djecu raji. 

» Ne ja, ne ja, Krist u meni živih — 
Mogao je i on s Pavlom reći, 

Zato mu se eto sav svijet divi, 

I što dalje, to je Franjo veći. 

Tim životom rađa Kruh Anđela, 

To je život Isusova Tijela. 

Zvijezdo sjajna i ja na te gledim 
Brodeć morem ovoga života l 
Pjesmo bajna, želim da te slijedim 
Sve do u raj nebeskih divota ! 

Serafinski Oče ! Zvijezdo ! Pjesmo l 
I pjesma serafinskih česmo l 


Fr. Bono Zec. 

Slika o ranama sv. Pranje. 

Mi ćemo vidjeti u ovoj četvrtoj slici okolo sv* Franje braću 
Anđela, Lava te dva anđela Gospodnja, od kojih je jedan gla- 
zbenik* 

Šuma u Alvernskom brijegu* U sredini mali mostić iz 
granja položen preko potočića* Na lijevo kolibica sv* Franje* 

I* 

Kratka, polagana i priprosta glazba, koja crta strminu 
brijega i trud hodočasnika* 

Ulazi Franjo, te neka braća, Anđeo i Lav, s desne strane* 
Franjo ( prije polaska mostu) : 

Ne iđite dalje, draga mala braćo, ti, brate Prvi iz Marinjana 
Asiškoga, ti brate Anđele Tankrede iz Riči-a, ti, brate Drugi, 
i ti brate Lave* Vi ste me htjeli slijediti i pomoći na tom dugom 
putu do Alverna, kamo sam se odlučio povući, da postim 40 dana 
u čast Gospodina Arkanđela i Svetog Mihajla* Za Isusa i Njegovu 
Svetu Majku* Hvala ! ( Iza stanke) : Gospodin Orlando, koji 
nam je ovaj brijeg darovao, poslao je ovamo svoje sluge, da pri- 
prave za svakog od nas kolibicu* Moja je eto tamo preko mosta ; 
vaše su na kraju ovog puta, u sjeni* Ne idite dalje, draga mala 
braćo, jer vas ovdje ostavljam, i jer je za vas vrijeme za odmor* 
Naš brat, tijelo, koje je stan sestre duše, i koje moramo ljubiti 
manje od duše, zaslužuje ipak neke obzire, i kada prolazi, u znoju, 
putem ravnim i laganim na kojem klupčice travom presvučene, 
mi mu ne možemo uskratiti njihovu upotrebu* Brate Prvi, 
brate Anđele, brate Drugi, brate Lave, sjednite, te me poslušajte* 
(Svi sjednu na humak). Ja sam na kraju mog kratkog života, 
a nisam učinio ništa znatnoga, jer sam, kako znadete, najnedo- 
stojnij i od sve braće naše* Nije li to i vaše mnijenje i 

Brat Lav : 

Brate Franjo, ja ću Ti kazati protivno, jer je protivno či- 
sta istina* Ali Ti bi me karao* 

Franjo : 

Brate Lave, Ti odviše voliš laskanje* To je tvoja mana; 
ali Bog Ti je ne će ubrojiti u grijeh, jer tvoje laskanje polazi 
iz čista srca* Dakle ja, najnedostojniji od sve braće naše, odlu- 
čio sam preuzetno da pokušam ovo malo godina života što mi 
preostaje, provesti što ću bolje moći* A da ne budem više napa- 
stovan, kao dosada danomice, da vam činim krivo djelom, pro- 
pustom, riječima i mislima, ostavit ću vas i tijelom i duhom, 
te samo srcem ostati uz vas, a sve misli moje Bogu posvetiti* 
Možda ću tako olakšati teret što mi tako tišti leđa i, slijedeći 
u nekima stvarima Muku Gospoda Našega Isusa Raspetoga, 

zapriječiti odveć velike muke na drugoj strani života, kada ću 
prijeći vrhunac i kada ću morati polagati Bogu račune* Vi ćete 
se dakle udaljiti od mene koliko je to Providnost odredila, ne 
ostavljajući nikada ulaz vaših koliba, i ako ćete gdjekada čuti 
koji krik s moje strane, ne obazirite se na nj ; ja hoću biti slo- 
bodan, da mogu plakati nad mojim jadnim grijesima* Vi ćete 
onda misliti na vaše* Ti sam, brate Lave, Ti ćeš dolaziti jedamput 
na noć, s malo kruha i vode* Ti ćeš se morati približiti zatvore- 
nih ustiju, te zaustaviti se na mostiću iz granja što je bačen na 
potok* Ti ćeš mi onda reći : Domine, labia mea aperies, kao pred 
službu, i ako Ti ja odgovorim, preći ćeš mostić, i doći do kolibe 
gdje ćemo zajedno izmoliti ju tren ju* Ako Ti ja ne odgovorim, 
Ti ćeš ostaviti kruh i vodu, te se brzo vratiti* Jesi li razumio, 
brate Ovco i 


Brat Lav : 

Jest, Oče* Hoću li smjeti opetovati i 
Franjo : 

Ne, ne* 

Brat Lav : 

Ako je jak vjetar u lišću V 

Franjo : 

Ne* ' 

Brat Lav : 

Hoću li barem smjeti počekati da vjetar prestane, i onda i 

Franjo : 

Ne* 

Brat Lav : 

Ili da se Ti vratiš u se i Ti si tako rastresen* 


Franjo : 

Ne, kažem Ti, brate ovco* Ja sam baš došao ovamo, da 
se rastresem od sveg što je od ovoga svijeta* Dao Bog, da budem 
uvijek rastresen* Ti si razumio ! 


Brat Lav : 

Dobro, dobro ! 

Fran jo : 

Dođite svi, da vas blagoslovim (Padnu ničice , a Franjo 
ih blagoslovi.) Poslušajte pijev ptica i šum vode na kamenju* 
Bog nam je darovao ovu glazbu, da nas nauči šutjeti bar od vre- 
mena do vremena* Idite* 


(On odlazi po mostiću f a braća odilaze na desno. Dok za- 
pada Franjo pred svojom kolibom na lijevo pada ničice. Glazba 
mora ovdje označiti vrijeme koje prolazi.) 

II. 

(Par dana iza toga.) 

Sv. Franjo na koljenima, slab, pred svojom kolibom, kraj 
šume : 

Velika je to muka, Gospode. Oh, ja se ne tužim, ja ne ću 
nikada dosta oslabiti ovo smrtno tijelo. Ali sto cu učiniti, ako 
ono ne će htjeti nositi do kraja puta dušu moju i Po danu i po 
noći, ja postim i borim se, jer vrag znade kada me glad predobije , 
on odabire taj čas, te se onda baca svom silom na me. Ipak ja se 
dižem na vrijeme za jutrenja, ja kasno liježem iza molitve, ko- 
jima dodajem takovih, kojih u knjigama nema. Da nema te do- 
bre ptice, koja me budi šumom svojih krila, ja bi vazdan spavao 
ne misleći na Te. Ali, ako mi katkada dozvoli četvrt sata više 
to je sve, ona nikada ne zaboravlja da Ti ja moram služiti redo- 
vito i zdušno. — Oh, ja se ne tužim, ja to opetujem ; toliko vise 
što moja duša, po Tebi ganuta, uzdiže često moje tijelo do vr- 
hova bukva. Ali Gospode, kada natrag silazim...... osjećam, 

kao neko poniženje. Ja tražim takovu duhovnu hranu mojoj 
duši, koja bi ujedno učvrstila moje tijelo. Gospode, ja sam po- 
kušao nositi Tvoj križ i bio je pretežak za me. Pusti me- da^mi- 
slim na slavu beskonačnu sreću neizmjerno blaženih, u sumi 
vječnog života ! Je li to odviše za moj gri je šnicli i pokajnički 
post i Nije li mi dozvoljeno, da uzmem kap anđeoske jakosti 
na vrču gdje oni piju, a čiji tijek nikada ne presušuje i 

* * * 

Oni Te vide. Oni Te vide. Oni Te vide. 

Jedan, Tro jedan. 

Gospode, moja je duša naručje ljubavi za Te. 

Kad ću Te vidjeti i 

Oni Te čuju. O Riječi ! Oni Te čuju. 

Gospode, Tvoja Riječ nadilazi u vrijednosti neizmjerno 
blago riječi ljudske. 

Da li ću Te čuti i 

Duše ljubavi, oni Te grle. 

Gospode, produbi u meni posude, koje ništa zemaljskoga 
ne ispunja i koje će Tvoje usne jednim dahom ispuniti. 

Dođi, o Gospode ! 

(Dolazi anđeo glazbenik.) 

III. 

Anđeo : 

Franjo, od anđela glazbe. Ti ne ćeš dobiti no jednu notu, 
ali ta će Ti ispuniti srce u grudima, kao cjelina jedne pjesme. 
. Slušaj dobro, i drži se za zemlju. Tako počinje za onog, koji oprav- 


4 


dan ulazi u kraljevstvo, koje Ti želiš, ova vječna melodija, koja 
V se pjeva pred Bogom. Čuj dakle. 

( Jedna jedina nota gusle po žici, koja se uspinje i od koje u daljini 
nastaje čitava melodija.) 

Franjo : 

Još, još! Moja se duša oslobađa i uspinje..., a moje je 
tijelo zadržava. Još ! — Ne, ne. Ako vas luk siđe na koju drugu 
notu, žica će puknuti i ja ću poginuti. Gospode, Gospode ! 

(Zvuk je zaustavljen, a Franjo ostaje u zanosu . Anđeo se lagano 
povlači. Iza jednog časa ulazi brat Lav.) 

IV. 

Brat Lav (na ulasku mosta.) 

Domine labia mea aperies. (Tišina.) Domine labia mea 
aperies (opet tišina.) Domine labia mea aperies. (Opazi Franju) 
Oh (Tiho prelazi mostić.) 

Franjo : 

Tko si Ti, moj Bože, Bože, Bože preslatki < 

A tko sam ja, neznatni crvić, Tvoj beskorisni sluga i 
(Glas sličan glazbi odgovara izdaleka a svjetlo nastaje u granju. 

Franjo ispruži ruke. Brat Lav napreduje malo) 

Tko si ti, Bože moj, Bože preslatki i 

A tko sam ja, neznatni crvić. Tvoj beskorisni sluga i 

(Glas odgovara, on pruža ruke. Brat Lav stupa još napred.) 

Tko si Ti, Bože moj. Bože preslatki i 

A tko sam ja, neznatni crvić. Tvoj beskorisni sluga i 
(Glas odgovara, on pruža ruke, pa pada ničice. Svijetlo ugasne.) 
Brat Lav povlačeći se : 

Slava Gospodu, mir Franji, a radost u meni i u srcu sve 
braće moje ! Sreća ! Sreća ! Sreća za sve nas ! Da je ovako po- 
sjećen jedan od naših ! Sreća me nagnala da preglasno govorim ; 
ali brat naš je predaleko od mene, da me čuje* (Stupajući k mo- 
stu zašumi lišćem , a Franjo ga zove natrag *) 

Franjo : 

Brate ovco* (Brat Lav se zaustavlja ) Brate ovco, ne miči 
se više* Ja sam čuo kako Tvoje noge miču lišće* Čekaj me* 

a 

Brat Lav : 

Oh, Gospode ! Ja sam uhvaćen 

Franjo : 

Ti me čekaš i 

Brat Lav : 

Da, dobri Oče (Okreće se kao đak uhvaćen u pogrešci. Fra- 
njo ga stigne.) 


Hlć, 

Franjo : 

Tko si ti i 

Brat Lav : 

Ja sam brat Lav, moj Oče. 

Franjo : 

Brat Lav i To je nemoguće. Ja dobro poznajem tog brata 
i ja ga očinski volim. Ja znam neke njegove mane, kao što ih znam 
svemu svije-tu osim sebi, ali mu ove ne znam. Brat Lav je skro- 
man. On mi svake noći mora donijeti hranu za slijedeći dan, 
u doba jutrenje ; ali dogovoreno je s njim, da ako mu ja ne od- 
govorim, znači, da je moja dužnost drugdje i da se on mora 
povratiti braći. On to znade ; on mi je to obećao ; on me ne bi 
htio mučiti, jer me i on voli i jer mi duguje po pravilima posluš- 
nost. Ne, to nije brat Lav. 

Brat Lav : 

Ipak on je to, dobri Oče... i on je sve, što Ti kazuješ. 

Franjo : 

Zašto si došao amo brate Ovco i I zašto si prešao most i 
Zašto si me promatrao kao nešto, što uhađa zlo i 

Brat Lav : 

Ja se nisam ništa takva usuđivao učiniti. Ali ja sam Te 
vidio u dubokoj molitvi, pa me je radost nad tim zadržala dulje, 
nego što bi smio ostati. Tako je dobro promatrati pravu molitvu. 

Franjo : 

Jesi li tako siguran, da sam dobro molio, mili brate i Ti 
si me čuo i 

Brat Lav : 

Oh, brate Franjo. 

Franjo : 

Ne laži, ne laži ! 

Brat Lav : 

Ne bi se ni usudio. Ali ja bih mogao sve reći. 

Franjo : 

Dobro, ja Ti zapovijedam, da kažeš sve što si čuo! 

Brat Lav : 

Moj Oče, to nije baš bila molitva. Barem mi tu ovako ne 
obavljamo. Konačno, bila molitva ili ne, Ti si opetovao tri puta 
isto : »Tko si ti, moj Bože, Bože, preslatki i a tko sam ja, crvić 
neznatni. Tvoj beskorisni sluga {v. I ti si opetovao : »Tko si Ti, 
moj Bože, Bože preslatki i . . . a tko sam ja i « 

Franjo : 

I Ti si ostao sva tri puta, brate Ovco i 

Brat Lav : 

Krivo sam imao, Oče, i ja se optužujem. Oh, oh, oh. (Kle- 
kne.) 

Franjo : 

Ne, ne, podigni se ! Nitko nije, naravno, odgovorio S 1 ..... 
Ne pita se Boga tko je On. 

Brat Lav : 

Ja ne znam. Oče. 

Franjo : 

Ne laži. Ti znaš nešto. 

Brat Lav : 

Ja znam, ja znam da sam vidio vatru u granju, da si Ti 
tri puta ispružio ruke i da mi je odgovor izbjegao. Prije je to bila 
pjesma no govor, prije glazba no pjesma, prije... ja ne znam 
reći ... od glazbe . . . bila je . . . 

Franjo : 

Dakle, Ti nisi razumio. To je glavno. 

Brat Lav : 

Ali, dobri Oče, Ti, Ti si razumio s 1 

Franjo : 

Što Ti o tom znaš i 

Brat Lav : 

Dobri Oče, ne laži. Ako mi hoćeš iskazati veliku milost, 
kazat ćeš mi koji je bio odgovor Božji na Tvoje neskromno pi- 
tanje i 

Franjo : 

Oh, dragi mali brate Ovco... Pošto je naš Gospod odgo- 
vorio meni koji sam toliko ispod njega, mogu i ja odgovoriti 
Tebi, koji si, sigurno, ispod mene, ali ^ ne toliko da me ne razu- 
miješ. Kako sam govorio riječi što si čuo, znaj dakle mali brate, 
dvostruki trak svijetla udario je moje srce, i ja sam upoznao 
sebe i Boga. »Tko si Ti, moj Bože, Bože preslatki S 1 « govorio sam, 
a moj pogled je tonuo u neizmjerni i oštri ponor Njegove mu- 
drosti. »Tko sam ja t 1 « i ja sam vidio do mojih nogu ponor moje 
bijede. Onda sam se zastidio što se Gospod udostojao posjetit 
me. »Franjo, Ti ćeš mi učiniti tri dara«, zapovijedi veličanstveni 
glas. »Koje, o Gospode i Ja sam sav Tvoj, a nemam ništa.« »Fra- 
’ njo potraži na tvojim prsima.« I pipajući u jednom rukavu moje 

halje, nađoh tri zlatna ploda savršeno okrugla, ^ te ih darovah 
Gospodu. Jedan je bio plod siromaštva, drugi čistoće, a treći, 
najljepši, poslušnosti. Sada nije bilo na njima mrlje rđe, nije bilo 
crvljeg ujeda, a darujući ja sam ih još bolje posjedovao. ( Iza 
stanke). Pusti, mali brate Ovčice. Ono, što još treba reći, nije 
za te. Za malo dana. Bog će na ovom brijegu učiniti tako velika 
tako čudesna djela, da će po svem svijetu svijetliti, djela tako 
nova, da takova još nisu viđena. 

Brat Lav : 

Oče, ja klečim i molim Te za oprošten je. 

Franjo : 

Dajem, dajem ti. Ne predamnom, moj mali brate ! Uzajmi 
tvoju knjigu časak ili bolje otvori je na sreću. Ja cu citati. (Brat 
Lav pokazuje svoju knjigu, otvarajući ju na sreću, te ju stavlja 
Franji pred oči.) 

Brat Lav : 

Eto, Oče ! 

Franjo (čitajući.) 

Onda Pilat reče : »Što ću dakle učiniti iz tog Isusa prozva- 
nog Krista ri< Oni odgovori še : 

Brat Lav (dovršavajući.) 

»Neka ga raspnu !« 

Franjo : 

Dobro. Zatvori opet, mali brate, i nanovo ! (Brat Lav za- 
tvori i otvori knjigu. Čitajući.) Kad su ga raspeli, razdijeliše 

odjeću njegovu. « ( Bratu Lavu.) Još jednom. (Isto kao^ prije 

Čitajući.) Ali kada dođoše Isusu, videći ga mrtva, ne razbiše mu 
koljena, nego jedan od vojnika otvori mu prsa udarcem kop- 
lja, a izađe krv i voda.« (Stanka. Zatvarajući knjigu.) Hvala, 
brate Ovco. Ja mislim, da znadem što Bog hoće od mene. Vrati 
se. Ali mi obećaj, da ne ćeš više igrati znatiželjnika. Idi, idi. 

(Brat Lav se povlači. Franjo se vraća u kolibu, pada ničice, a nakon 
časka Anđeo sličan prvomu, ulazi lagano s desne strane, dirne ga 
u rame i kaže mu.) 

V. 

Anđeo : 

Franjo, ja dolazim da te tješim, moj slatki brate. Jesi li 
spreman i 

Franjo : 

Jesam. 

Anđeo : 

Tvoja molitva je uslišana. Ti si u svom srcu zamolio dvije 
milosti. Da trpiš, koliko je moguće, muku Sina Čovječjega i da 
iskušaš, koliko je moguće, ljubav, koja ga je nagnala, da ih traži, 
tvrdeći da je bio Bog. Slijedi me dakle. (Franjo se pokloni, us- 
pravi i slijedi Anđela u šumu.) 

VI. 

(Scena je prazna. Mjesečevo svijetlo što je šumu napunjalo 
sakrije se, burna simfonija grmi u daljini ; tama postaje potpuna, 
a nevrijeme napunja noć. Onda braća Lav, Anđeo prvi i drugi 
ulaze pipajući s desne strane.) 

Brat Lav : 

Brate Prvi, jesi li ti to i 

Brat prvi : 

Ja sam. A ti si brat Lav, ja prepoznajem Tvoj glas. 

Brat Lav : 

Gdje je brat Anđeo i 

Brat Anđeo : 

Tu sam. 

Brat prvi : 

Brat treći nije s nama. 

Brat treći : 

Dolazim, dolazim.... 

Brat Anđeo : 

Kamo idemo i 

Brat Lav : 

Mi smo pilići, koji traže svoju majku. 

Brat prvi : 

Brat- Franjo zabranjuje prelazit most. 

Brat Lav : 

Oh ! Ja se ne bi bojao preći ga. — Evo ga ; ja mislim, da 
držim drvo. — Stoj ! Mi ćemo ovdje biti bliže našem Ocu. (Oni 
se stisnu oko ulaska na most.) 


Kakav vjetar. 


Brat prvi : 
Brat Anđeo : 


Brat treći : 

A sada grom ! 

Brat Lav : 

To mora biti konac svijeta. Stisnimo se jedan uz drugog, 
te preporučimo dušu Bogu. 

Brat prvi : 

Oh, naši jadni grijesi, kako su teški, brate Lave ! 

Brat Lav : 

I ja mislim, da su teški ! 

Brat Anđeo : 

Kako ćemo se pojaviti pred Bogom s tim teretom na 
leđima i 

Brat treći : 

Ne mislimo na se, moja mala braćo. Pošto je vrijeme Uz- 
višenja Križa uđimo u Raspeće Spasiteljevo. 

Ostala trojica : 

Dobro, brate treći. 

Brat treći : 

Tiho ! 

Ostala trojica : 

Tiho ! 

(Kleknu u polukrug dostizujući se koljenima jedan drugog . 
Šute . Simfonija bure raste ; neobično svijetlo obasjava nebo i dr- 
veće, sa pet velikih trakova, koji će odgovarati utiscima pet rana 
na tijelu Sveca, a svaki je u simfoniji podcrtan odgovarajućim 
zvukom, koji će ujedinjavati oštrinu za slatkoćom .) 

Brat treći : 

Prvi čavao ulazi u desnu ruku* 

Ostali ♦ 

O slatki Gospode* (Prvi zvuk, prvi trak svijetla . Stanka .) 
Brat treći : 

Drugi čavao ulazi u lijevu ruku* 

Ostali : 

0 slatki Gospode ! (Drugi zvuk, drugi trak svijetla . Stanka .) 

Brat treći : 

1 još jedan, u desnu nogu* 

Ostali : 

Oh, oh ! (Treći zvuk, treći trak * Stanka .) 

Brat treći : 

Jednako i u lijevu nogu* 

Ostali : 

Oh ! (Četvrti zvuk, četvrti trak . Glazba se uzdiže do krika 
agonije, a zatim opet pada.) 

Brat treći : 

Koplje otvara prsa* (Peti zvuk, peti trak.) Srce Božje se 
ispražnjuje na nas* 

Ostali : 

O Gospode ! O Gospode ! O Gospode ! 

(Poslije posljednjeg zvuka slijedi neposredno grom, simfonija 
sva teče u slavi, serafična, radosna, te ugasuje u miru jednolične 
radosti. Slatko svijetlo rose. Braća se dižu, plačući.) 

Brat treći : 

Zora oprošten ja kleči na brijegu * * * Slušajte ! Stada se bude * * 
Još nije ponoć, a evo dana* 

Ostali, grleći se : 

Vaši grijesi su oprošteni ! Naši grijesi su oprošteni* 

Brat treći : 

Jest, radujmo se zajedno* Ali tko je primio muke Isusa 
Krista i 

(Duga stanka. Zora polagano ugasnjuje, a javlja se nanovo mje- 
sec, a s lijeve strane dolazi brat Franjo, koji stupa mučno, držeći 
ruke ukočeno i daleko od tijela.) 

Ostala braća : 

Zdravo, brate Franjo ! 


to 


Franjo : 

Vi ste tamo, moja mala braćo* 

Brat lav : 

Kakve li noći, brate Franjo* 

Ostali : 

Kakve li noći ! 

Brat Lav : 

Mi smo vidjeli kako se nebo lomi*** te smo se bojali* 

Franjo : 

Oh, što i 

Brat Lav : 

To je uostalom razlog, zašto smo došli ovamo* — Zatim 
se pojavila zora, vanredno lijepa zora kakve nema svaki dan***, 
ali eto je, gdje već zapada*** Ah! Kakva noć! (Stanka). Ti 
ne veliš dakle ništa i 

Franjo : 

Bog je velik* 

Brat Lav : 

Bog je velik, sigurno* * * Ali ipak* * * ipak !* * * Ti se ničemu 
ne čudiš* (Zlobno.) Ah! Ti si možda spavao i (Franjo ne od- 
govara.) Tebe boli hodanje i 

Franjo : 

Malo* 

Brat Lav : 

Jako* Ti si se možda ranio na kojem kamenu* Pokaži ovu 
nogu* Nije ništa* 

Franjo : 

Nije ništa* 

Brat Lav : 

Ruke te bole i Ti ih držiš ispružene, sasma ukočeno* 
Da nisi pao na ruke i 

Franjo : 

Ne, brate Lave ! 

Brat Lav : 

Ne sakrivaj ih u rukavima* 

Brat prvi : 

Oh, ti trpiš, Oče* Sada se hvataš za srce* 

Brat Anđeo : 

Sto ti se dogodilo i ( Zaokupe ga.) 

Franjo : 

Ja vas molim* Nisam li bar sretan čovjek i Ne pitajte 

više ! 

Brat Lav : 

Ja ipak vidim krvi na tvojem tijelu* 




Franjo : 

Brate Lave ! 

Brat Lav : 

Ti ne ćeš da lažem < Ja ne mogu reći da ne vidim, kada 
vidim. (Stanka.) 

Franjo : 

Jest, braćo moja. Bog je ove noći učinio velike stvari. One 
moraju ostati između Njega i njegova sluge tajnom. 

Brat treći : 

Braćo... braćo... Ja mislim, da sam razumio. (Padajući 
ničice pred Franjom ,) Oče 1 

Franjo : 

Ustaj, sinko. (Diže ga.) Slušajte me. Ja ću vas pitati za 
savjet. (Stanka.) Recimo, da je jedan od vas upućen u tajnu 
po Gospodinu Bogu, da bude svjedok neizrecivih čudesa. Ne mi- 
slite li, da samim tim, Bog od njega traži tajnu nad tim stvarima . 
Inače u protivnom slučaju, bio bi ih pokazao svima. 

Brat treći : 

Ja te prekidam, dobri Oče. Ako ih nije pokazao ostalima, 
znači, da ostali nijesu bili dostojni vidjeti ih. 

Franjo : 

Nitko nikad nije dostojan. 

Brat treći : 

Neka bude ! Recimo samo da su nesposobni. Ali ako ih nisu 
vidjeli izravno, nije im možda zabranjeno vidjeti ih neizravno. 
Ako je izravan pogled bio od koristi prvomu, velik je za njega 
grijeh, ako ne učini da se po neizravnom pogledu njima okoriste 
i ostali. 

Franjo : 

Ti misliš i 

Brat treći : 

Kada naš brat Sunce daruje svoje zrake ^bratu mjesecu, 
brat mjesec ne nećka se da ih odmah pošalje našoj sestri Zemlji 
i onima, koji ju nastavaju. Ako bi se on nećkao, bio bi ukora vrije- 
dan, kao i brat o kom govoriš, a čije ime nam misi kazao. Ovo 
svijetlo mjesečevo ti daje krivo, Oče. Koji je dakle to brat, molim 
Te i (Stanka.) 

Franjo : 

Brate treći, ti mnogo ^stvari, što ljudima ostaju sakrivene, 
vidiš. Imaš u tom pravo. Što me i stajalo da govorim, ja ne ću 
zadržati za se objavu, koja vam može koristiti. Ali znajte, dobro 
da me je Bog odabrao zato, jer nigdje ne bi bio mogao naći 
grubljega oruđa da na njem pokaže svoj majstorluk klesara ljudi 
i da na njem utisne sliku svog Božanskog Sina. Sjednite. Vi 
ćete saznati, što je učinio iz mene. (Svi ganuti, sjednu do njegovih 

nogu.) U najtajnijem dijelu molitve moje, dakle, dotakne me 
Seraf, koji je s neba silazio brzim letom, kao orao za nevremena, 
te stigavši zaustavi se nađamnom. On je imao šest ognjenih 
krila, oštrih i jakih, dvije mu se ravno nad glavom dizale, dvije 
su se sa strane širile za lijet, a ostale dvije padajući pokrivahu 
mu tijelo. Taj orao ili seraf bio je slika čovjeka raspetoga. . . Sam, 
Naš Gospodin Isus, koji me je na križ položen ljubezno gledao, 
napunjajući me radošću, samilošću, čuđenjem, stravom. Oh ! 
Oh ! vječni Serafe ! Smrtno tijelo ! Tvoje Božanstvo i Tvoje čo- 
vječanstvo zajedno, u jednom jedinom pravom plamenu unijeli 
su vatru u moju dušu — i moja duša bi preobličena savršeno 
sličnom s Kristom na križu. Ljubav! Ljubavi! Ljubavi!... 
(Stanka.) Dotle se moje tijelo, poput grude zemlje, podavalo 
volji Božanske LjubavL . ., kada sam se probudio, nađoh na njem 
Znak. 

, T , , Brat Lav : 

Na rukama ! 

, Brat prvi : 

Na nogama ! 

, T , , , Brat Anđeo : 

Na boku ! 

Brat treći. (Padajući ničice.) 

Oče naš ! (Drugi čine što i on.) 

Franjo : 

Odonda braćo razdiru me radost i muke ; jedna na duši, 
druga .na mesu ; koliko je teža ova, toliko je ona slađa. Takav je 
zakon što ga ja nosim, kojeg sam primio od Boga. 

Brat Lav, (Oduševljeno.) 

Mi ćemo poljubiti Tvoje ruke kao njegove ! 

_ . . Brat prvi : 

Tvoje noge ! 

Franjo : 

Ne, ne približite se. Kada budem odviše krvario, brat Lav 
će povezati moje rane, a vi ostali ćete se ponašati kao da nije- 
sam ništa rekao. 

Brat treći. (Naginjajući se, da mu poljubi ruku.) 

Jedamput, Oče..., ruku i 

_ , , Ostali : 

Jedamput i 

Franjo : 

Neka bude. Ne pritištite odveć jako vašim usnama... 
a vatra, koja me ranila, neka vas pogodi u srce. (Klanjajući se 
ljubi mu ruku. Stanka.) Sada vas ostavljam, moja mala braćo. 
Moja korizma je obavljena ; ja se vraćam sa svetog brda oko 
kojega se vi brinite odsele. Neka ono bude uvijek puno molitava, 
hvalospjeva, suza ! Gospod Bog mi je povjerio i druge tajne, 
koje ne ćete doznati za mog života. Ja moram dovršiti život u 
dolini u kojoj sam se rodio, a sada mi je malo stalo: ja sam već 

prešao preko smrti* Zbogom, draga mala braćo ! ( Zagrli , te pođe 
nekoliko koračaj a teturajući.) 

Brat Lav : 

Ti ne ćeš Oče sići sam i Naš Gospodin je uzeo Simona da 
mu pomogne kod nošenja Križa* 

Franjo : 

Dođi, dakle, brate Ovco, kada i onako moraš savijati moje 
rane* Vi, koji ostajete, ne zaboravite tajnu savršene radosti, koju 
mi je stoput ljepša no što sam sanjao, otkrio Gospod* (Izlazeći.) 
Ljubavi ! Ljubavi ! Ljubavi ! 

(Nestaje s desne, naslonjen na brata Lava. Druga braća kleknu 
dok zora rudi , te zapjevaju uz pratnju cvrkuta ptica , koje pred- 
stavlja simfoniju , Pjesmu Suncu .)' 


Finiš A* M* D* G* 

Pjesma Suncu. 

(Pjesma sv. Franje J* 

% 

» Svevišnji , svemogući , dobri Gospode /« 

Tvoja je hvala , slava i čast i svaki blagoslov. 

Tebi samo one dolikuju, Svevišnji , 
niti je ikoji čovjek vrijedan, da te spomene. 

Slava ti, moj Gospode, u svim tvojim stvorenjima, 
navlastice radi gospodina brata sunca, 
što nam daje dan i što nam po danu svijetli. 

A ono je lijepo i sjajno, i u velikom sjaju 
moći tvoje, Svevišnji, znamenovanje. 

Slava ti, moj Gospode, poradi brata mjeseca i zvijezda, 
što si ih stvorio na nebu, 
svijetle, mile i lijepe. 

Slava ti, moj Gospode, poradi brata vjetra 
i radi zraka i radi vedra i oblačna i svakog vremena, 
po kojem hraniš svoja stvorenja. 

Slava ti, moj Gospode, radi sestre vode, 
koja je veoma korisna 
i smjerna i dragocjena i čista. 

Slava ti, moj Gospode, radi sestre vatre, 
kojom rasvijetljuješ noć, 
i ona je lijepa i ugodna i jaka i moćna. 

Slava ti, moj Gospode, radi naše sestre majke zemlje, 
koja nas hrani i drži 

i raznovrsne plodove daje sa šarenim cvijećem i travom. 

Slavite i blagosivljajte Gospoda i zahvaljujte mu, 
i u velikoj mu poniznosti služite ! 

Slava ti, moj Gospode, radi sviju, što opraštaju od ljubavi 
prema tebi i podnose slaboće i nevolje, 
blaženi oni, koji ustraju u miru, 
jer ćeš ti, Svevišnji, okruniti. 

Slava ti, moj Gospode, radi naše sestre smrti tjelesne, 
kojoj ne može nijedan živi čovjek izmaći. 

Jao onima, što umiru u smrtnom grijehu. 

Blago onima, što se pokoriše tvojoj svetoj volji, 
jer im druga smrt neće nauditi «* 

ČITAJTE „M L A D O S T“! 


,,Mlađost“ je najrašireniji hrvatski omla- 
dinski prosvjetni list. U njemu sara- . 
đuju najpoznatiji hrvatski katotički 
pisci. „Mladost" uređuju: Dr. Velimir 
Deželić, sin, i M. Ujević. 

Adresa: „Mladost" Zagreb, post. pret. 109 . 

„Mladost" izlazi dva puta na mjesec, 
a stoji 36 Dinara godišnje. 


PRETPLATITE SE NA „MLADOST". 

